Συντεταγμένες: 41°42′46″N 44°44′1″E﻿ / ﻿41.71278°N 44.73361°E﻿ / 41.71278; 44.73361

Το **Ολυμπιακό Μέγαρο Τιφλίδας** (γεωργιανά: ოლიმპიური სასახლე) είναι κλειστή αρένα πολλαπλών χρήσεων, η οποία βρίσκεται στην Τιφλίδα της Γεωργίας. Κατασκευάστηκε για να χρησιμοποιηθεί ως ένας από τους χώρους για το Ευρωπαϊκό Ολυμπιακό Φεστιβάλ Νέων του 2015.

Κατασκευές και εγκαταστάσεις
----------------------------

 Το Ολυμπιακό Μέγαρο Τιφλίδας κατά τη διάρκεια της ημέρας έναρξης του Ευρωμπάσκετ 2022
Το συγκρότημα άνοιξε στις 13 Ιουλίου 2015 από τον πρωθυπουργό της Γεωργίας Ιρακλί Γκαριμπασβίλι και διαθέτει δύο αίθουσες που μπορούν να φιλοξενήσουν διάφορα αθλήματα, όπως χειροσφαίριση, καλαθοσφαίριση, πετοσφαίριση, τζούντο, πάλη, ποδόσφαιρο σάλας, ξιφασκία και άλλους αγώνες και διοργανώσεις. Η χωρητικότητα για την κεντρική αρένα είναι 3.600 θεατές για αθλητικά γεγονότα, ενώ η μικρότερη αίθουσα μπορεί να φιλοξενήσει 600 θεατές. Το Ολυμπιακό Μέγαρο περιλαμβάνει επίσης μία αίθουσα VIP, αίθουσες συνεδριάσεων και πολυμέσων, καφετέρια και χώρο στάθμευσης αυτοκινήτων με χώρο για 260 αυτοκίνητα.

Το συγκρότημα επεκτάθηκε με ένα νέο κλειστό γήπεδο καλαθοσφαίρισης 10.000 θέσεων δίπλα στο Ολυμπιακό Μέγαρο, όπου φιλοξενήθηκαν τον Σεπτέμβριο του 2022 οι αγώνες του Α΄ Ομίλου του Ευρωμπάσκετ 2022. Μια σήραγγα συνδέει τους δύο χώρους του συγκροτήματος, με την αρένα να αναμένεται να ολοκληρώνεται τα τέλη Μαΐου 2022. Ο πρωθυπουργός Γκαριμπασβίλι επισκέφθηκε το νέο κτίριο στις 11 Ιουνίου του ίδιου έτους. Η αρένα είναι χτισμένη σύμφωνα με τις σύγχρονες προδιαγραφές και εξοπλισμένη με την τελευταία λέξη της τεχνολογίας. Η νέα αρένα φιλοξένησε τον πρώτο δοκιμαστικό αγώνα για το Ευρωμπάσκετ στις 4 Ιουλίου.

Εκδηλώσεις
----------

Ο χώρος έχει φιλοξενήσει το Γκραν Πρι Τζούντο Τιφλίδας το 2015, το 2016 και το 2017. Ο γύρος του Α΄ Ομίλου των προκριματικών του Ευρωπαϊκού Πρωταθλήματος Ποδοσφαίρου Σάλας του 2018 διεξήχθη εδώ από τις 24 έως τις 27 Ιανουαρίου 2017. Επίσης, φιλοξένησε το 4ο Ευρωπαϊκό Πρωτάθλημα Κουνγκ Φου και το Παγκόσμιο Πρωτάθλημα Χειροσφαίρισης Νέων του 2017 από 8–20 Αυγούστου.

Στις 9 Αυγούστου 2017, το Ολυμπιακό Μέγαρο ανακοινώθηκε ως ο νέος χώρος διεξαγωγής του Παιδικού Διαγωνισμού Τραγουδιού Eurovision 2017, αφού το μεγαλύτερης χωρητικότητας Αθλητικό Μέγαρο Τιφλίδας θεωρήθηκε ακατάλληλο για τη διοργάνωση του διαγωνισμού.

Παραπομπές
----------

1. ↑  «Olympic Palace – Olimp». *magda.ge*. Αρχειοθετήθηκε από το πρωτότυπο στις 13 Αυγούστου 2017. Ανακτήθηκε στις 13 Αυγούστου 2017.
2. ↑  «New Sports Palace opens in Tbilisi for EYOF 2015». *agenda.ge*. Ανακτήθηκε στις 13 Αυγούστου 2017.
3. ↑  «Ოლიმპიური სასახლე – Olimp».
4. ↑  «FIBA Europe delegation visits Tbilisi to see progress of new arena». *FIBA*. 1 Απριλίου 2021. Ανακτήθηκε στις 28 Δεκεμβρίου 2021.
5. ↑  «In'l Basketball Federation praises "successful" construction of new sports complex in Tbilisi». *Agenda.ge*. 12 Μαΐου 2022. Ανακτήθηκε στις 19 Μαΐου 2022.
6. ↑  «Irakli Garibashvili: With new Sports Palace in place, we are ready to host EuroBasket». *www.gov.ge*. Ανακτήθηκε στις 16 Ιουνίου 2022.
7. ↑  uefa.com. «Futsal EURO - Standings – UEFA.com». *UEFA.com*. Ανακτήθηκε στις 13 Αυγούστου 2017.
8. ↑  «Tbilisi hosting European Kung Fu Championships». *agenda.ge*. Ανακτήθηκε στις 13 Αυγούστου 2017.
9. ↑  «2017 Men's Junior and Youth World Championships in Algeria and Georgia». *ihf.info*. 15 Μαρτίου 2017.
10. ↑  Jordan, Paul (9 Αυγούστου 2017). «16 Countries to dazzle on stage in Tbilisi in 2017!». *junioreurovision.tv*. Ευρωπαϊκή Ραδιοτηλεοπτική Ένωση. Ανακτήθηκε στις 9 Αυγούστου 2017.